Diari Oficial de la Generalitat Valenciana


Sumari del DOGV 3161, del 14-01-1998 (1998/143)

Bases específiques per a la provisió en propietat d'una plaça d'ordenança.
--------------------------------------------------------------------------

### Dades del document

Número de DOGV
:   3161

Data del DOGV
:   14-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/143


Data del document
:   19-12-1997

Organisme emissor
:   Ajuntament de l'Alcora

Tipus de document
:   Anunci

Correcció d'errades

 Descriptors 

:   * Alcora, l'
    * administració local
    * concurs administratiu

Bases específiques per a la provisió en propietat d'una plaça d'ordenança. [1998/Q143]
  
Bases específiques per a la provisió en propietat d'una plaça d'ordenança:
  
1. Objecte
  
La provisió en propietat d'una plaça d'ordenança, emmarcada en el grup E, dins de l'escala d'administració general, subescala subalterna.
  
Aquesta plaça es troba vacant a la plantilla de funcionaris i figura a l'oferta d'ocupació de 1997.
  
2. Sistema de selecció
  
Concurs oposició.
  
3. Normativa mitjançant la qual es regeix la selecció
  
En tot allò que no es troba regulat expressament per aquestes bases específiques, s'aplicaran les bases generals aprovades per la Resolució d'1 de desembre de 1992, del director general d'Administració Local (Diari Oficial de la Generalitat Valenciana de 17 de desembre de 992), amb les modificacions que va aprovar el Ple de l'Ajuntament en la sessió de 6 de juliol de 1992.
  
4. Requisits exigits
  
A banda del exigits a les bases general, seran necessaris aquests:
  
1. Posseir el certificat d'estudis primaris.
  
2. Posseir el permís de conducció de vehicles de la classe B1 i de ciclomotors.
  
5. Funcions del lloc de treball
  
Les funcions principals són aquestes:
  
a) Control d'accés als despatxos i a les dependències de la casa consistorial, i informar i encaminar els ciutadans als despatxos o a les dependències corresponents, segons l'afer de què es tracte.
  
b) Atenció telefònica, parar compte de la centraleta telefònica, i informar els ciutadans de les qüestions que li plantegen i que directament puga respondre.
  
c) Tasques senzilles de suport de serveis generals.
  
d) Substituir l'agutzil en els casos d'absència o de malaltia. En aquests supòsits, les funcions d'agutzil (definides en el catàleg de llocs de treball de l'Ajuntament) s'exerciran de manera preferent sobre les ordinàries del lloc, definides en els apartats a), b) i c).
  
6. Drets d'examen
  
2.000 pessetes.
  
7. Tribunal
  
Tindrà la cinquena categoria de les que estableix el Reial Decret 236/1988. La composició d'aquest serà la que estableixen les bases generals.
  
8. Instàncies, termini de presentació, publicitat
  
Les instàncies s'ajustaran al model que s'adjunta com a annex III a aquestes bases, i es presentaran en el termini de 20 dies naturals des de l'endemà de la publicació de l'anunci corresponent en el Boletín Oficial del Estado.
  
La resta d'anuncis d'aquest procés selectiu es publicaran únicament al tauler d'edictes de l'ajuntament i en el Butlletí Oficial de la Província de Castelló. Tot i que, el començament del segon i la resta d'exercicis es publicaran al tauler d'edictes de l'ajuntament i, si s'escau, al local on s'haguera fet la prova precedent.
  
9. Fase d'oposició
  
Es desenvoluparà d'acord amb els exercicis i al temari que figuren com a annex I d'aquestes bases.
  
10. Fase de concurs
  
La valoració del concurs es realitzarà en funció dels mèrits i de les puntuacions que consten al barem que s'adjunta com a annex II d'aquestes bases.
  
Sols es valoraran els mèrits dels aspirants que superen prèviament la fase d'oposició.
  
L'Alcora, 19 de desembre de 1997.- L'alcalde: Francisco Javier Tomás Puchol.
  
ANNEX I
  
Fase d'oposició
  
Exercici primer: escrit (obligatori i eliminatori)
  
Consistirà en el desenvolupament, per escrit i durant el temps màxim de dues hores, de dos temes extrets a l'atzar, l'un entre el temari de matèries comunes i l'altre de matèries específiques.
  
L'exercici el llegiran els aspirants davant el tribunal, el qual podrà formular preguntes sobre el contingut dels temes per a aclarir el que s'ha exposat.
  
Puntuable de 0 a 10 punts, i seran eliminats els aspirants que no arriben als 5 punts.
  
Exercici segon: de caràcter pràctic (obligatori i eliminatori).
  
Consistirà en una prova objectiva de caràcter pràctic, dirigida a apreciar la capacitat dels aspirants per a realitzar les funcions pròpies del lloc de treball.
  
La prova contindrà un o més supòsits pràctics, a determinar pel tribunal.
  
Puntuable de 0 a 10 punts, i seran eliminats els aspirants que no arriben als 5 punts.
  
Exercici tercer (obligatori i no eliminatori).
  
Consistirà en la traducció del valencià al castellà, i viceversa, d'un text administratiu relacionat amb les tasques pròpies del lloc del treball, durant un període màxim de 30 minuts.
  
Puntuable de 0 a 2 punts.
  
Temari
  
Matèries comunes
  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La corona. Les Corts Generals. El poder judicial. El poder executiu.
  
Tema 3. Organització de l'administració de l'estat. Administració central i administració perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases del procediment administratiu comú. Notificacions i comunicacions. Els recursos administratius: concepte i classes.
  
Tema 5. El municipi. El terme municipal. La població. L'empadronament. Altres entitats locals.
  
Tema 6. Òrgans de govern del municipi. L'alcalde. Els tinents d'alcalde. Els regidors. El ple de l'ajuntament. La comissió de govern. Règim de funcionament d'aquests òrgans.
  
Matèries específiques
  
Tema 7. L'Ajuntament de l'Alcora. Òrgans de govern. Òrgans complementaris. Delegacions. Grups polítics. Dependències i serveis municipals.
  
Tema 8. El terme municipal de l'Alcora: característiques físiques generals. Límits. Partides.
  
Tema 9. Llista de carrers del municipi.
  
Tema 10. Història del municipi de l'Alcora.
  
(Es facilitarà als opositors que ho sol·liciten informació mínima sobre aquests temes).
  
ANNEX II
  
Barem de mèrits
  
1. Serveis prestats.
  
Es valorarà a raó de 0'10 punts per any complet de serveis en qualsevol lloc de treball, fins a un màxim de 2 punts.
  
2. Titulacions.
  
Es valorarà la possessió de titulacions acadèmiques, sempre que no constituïsquen un requisit per a l'accés a la plaça. Cas de valoració d'un títol superior, no es valorarà l'inferior.
  
Graduat escolar 1 punt.
  
Batxiller superior 2 punts.
  
3. Coneixements del valencià.
  
Haurà d'estar acreditat per un certificat oficial de la Junta Qualificadora de Coneixements de Valencià, i la valoració del certificat superior exclou la dels inferiors:
  
- Coneixement oral 0,10 punts.
  
- Grau elemental 0,25 punts.
  
- Grau mitjà 0,50 punts.
  
- Grau superior 1,00 punts.
  
4. Cursos.
  
Només es valoraran els que ha impartit l'Institut Valencià d'Administració Pública o unes altres entitats oficials relacionades amb l'administració local, fins a un màxim de 2,5 punts.
  
- De durada igual o superior a 40 hores: 1,00 punts.
  
- De durada inferior a 40 hores i superior a 25 hores: 0,50 punts.
  
- La resta de cursos: 0,25 punts.
  
5. Experiència.
  
Es valorarà atenent principalment el fet d'haver realitzat funcions similars a les que s'hauran d'exercir com a ordenança o agutzil en l'administració local, a raó de 0,75 punts per any de serveis, prorratejables per mesos.
  
L'experiència s'acreditarà mitjançant la presentació de certificats expedits pels responsables del departament o servei corresponent.
  
La valoració total d'aquest apartat no podrà excedir de 3,5 punts.
  
6. Entrevista.
  
El tribunal qualificador entrevistarà a tots els aspirants que en el conjunt dels apartats anteriors obtinguen un mínim de 2 punts, a fi de valorar la idoneïtat i l'aptitud d'aquests en relació amb les funcions que caldrà exercir.
  
La valoració d'aquest apartat no podrà excedir de 2,5 punts.
  
ANNEX III
  
Model d'instància
  
..., amb DNI ..., domiciliat/ada a ..., província d ..., carrer ..., número ..., telèfon ..., exposa:
  
Que assabentat/ada de la convocatòria publicada en el Boletín Oficial del Estado número ... de data ... per a cobrir 1 plaça d'ordenança, i complint tots i cada un dels requisits exigits en les bases generals i específiques, vol ser admés/a a la realització de les proves.
  
Que em compromet, en el cas de ser proposat/ada per al nomenament pel tribunal, a prestar jurament o promesa d'acord amb l'article 32.c del Decret Legislatiu de 24 d'octubre de 1995, del Consell (Text Refós de la Funció Pública Valenciana), i el Reial Decret 707/1979, de 5 d'abril.
  
A l'efecte dels quals adjunte:
  
a) Fotocòpia compulsada del document nacional d'identitat.
  
b) Resguard justificatiu del pagament dels drets d'examen a l'ajuntament, per un import de 2.000 pessetes.
  
c) Titulació requerida per a l'accés a la plaça (original o còpia compulsada).
  
d) Relació de mèrits al·legats per a la fase de concurs, acompanyats de justificants originals o fotocòpies compulsades.
  
Llengua en què vull realitza les proves: (1)
  
Castellà valencià
  
Per tot això,
  
Sol·licite ser admés/a a la realització de les proves convocades.
  
..., .... d .... de 199...
  
Firma del sol·licitant.
  
Senyor alcalde president de l'Ajuntament de l'Alcora.